
ՈՐՈՇՈՒՄ
	23 նոյեմբերի 2021 թվականի
	թիվ 157
	քաղ. Մոսկվա



Տիտանային ձուլակտորների, համահալվածքների եւ մետաղասալերի արտադրության համար նախատեսված վանադիում-ալյումինիումային համաձուլվածքի նկատմամբ Եվրասիական տնտեսական միության միասնական մաքսային սակագնի ներմուծման մաքսատուրքի դրույքաչափ սահմանելու մասին

«Եվրասիական տնտեսական միության մասին» 2014 թվականի մայիսի 29-ի պայմանագրի 42-րդ եւ 45-րդ հոդվածներին համապատասխան՝ Եվրասիական տնտեսական հանձնաժողովի կոլեգիան որոշեց.
1.	Սահմանել Եվրասիական տնտեսական հանձնաժողովի խորհրդի 2021 թվականի սեպտեմբերի 14-ի թիվ 80 որոշմամբ հաստատված՝ Եվրասիական տնտեսական միության միասնական մաքսային սակագնի ներմուծման մաքսատուրքի դրույքաչափը՝ ԵԱՏՄ ԱՏԳ ԱԱ 8112 92 910 1 ծածկագրով դասակարգվող՝ տիտանային ձուլակտորների, համահալվածքների, մետաղասալերի արտադրության նպատակով նախատեսված վանադիում-ալյումինիումային համաձուլվածքի համար, մաքսային արժեքի 0 տոկոսի չափով՝ սույն որոշումն ուժի մեջ մտնելու օրվանից մինչեւ 2022 թվականի դեկտեմբերի 31-ը ներառյալ։
2.	Եվրասիական տնտեսական հանձնաժողովի խորհրդի 2021 թվականի սեպտեմբերի 14-ի թիվ 80 որոշմամբ հաստատված՝ Եվրասիական տնտեսական միության միասնական մաքսային սակագնի մեջ կատարել հետեւյալ փոփոխությունները՝
ա)	չորրորդ սյունակում ԵԱՏՄ ԱՏԳ ԱԱ 8112 92 910 1 ծածկագրով դիրքը լրացնել «50Դ)» ծանոթագրությանը կատարվող հղումով.
բ)	Եվրասիական տնտեսական միության միասնական մաքսային սակագնի ծանոթագրությունները լրացնել հետեւյալ բովանդակությամբ 50Դ ծանոթագրությամբ՝
«50Դ)	Ներմուծման մաքսատուրքի դրույքաչափը՝ մաքսային արժեքի 0 (զրո) %-ի չափով, կիրառվում է Եվրասիական տնտեսական հանձնաժողովի կոլեգիայի 2021 թվականի նոյեմբերի 23-ի թիվ 157 որոշումն ուժի մեջ մտնելու օրվանից մինչեւ 2022 թվականի դեկտեմբերի 31-ը ներառյալ:»:
3.	Սույն որոշումն ուժի մեջ է մտնում դրա պաշտոնական հրապարակման օրվանից 30 օրացուցային օրը լրանալուց հետո, սակայն 2022 թվականի հունվարի 2-ից ոչ շուտ։

	Եվրասիական տնտեսական հանձնաժողովի կոլեգիայի նախագահ՝
	Մ. Մյասնիկովիչ

